Actrița celebră care a ajuns la spital! Vedeta a suferit mai multe răni din cauza unui accident
Faimoasa actriță Nina Dobrev (35 de ani) a fost nevoită să ajungă la spital, în urma unui accident de bicicletă electrică. Din fericire, chiar dacă are în față o perioadă lungă de recuperare, vedeta se simte bine, notează click.ro.
Chiar în cursul zilei de luni, pe 20 mai, faimoasa actriță din „The Vampire Diaries”, Nina Dobrev (35 de ani), a suferit un accident de bicicletă electrică, în urma căruia a fost nevoită să ajungă la spital. Vedeta a distribuit pe pagina ei de Instagram două fotografii, una înainte de a suferi accidentul, iar cealaltă după, în care apare cu mai multe răni.
În prima fotografie, Nina Dobrev apare zâmbitoare, pe bicicleta electrică, în timp ce în următoarea poză, actrița este pe patul de spital, purtând o orteză cervicală, cât și cu piciorul stâng într-o orteză. „Cum a început și cum merge”, a scris actrița în vârstă de 35 de ani. Din fericire, vedeta se simte bine, însă are în față o perioadă lungă de recuperare. Aceasta a mai spus pe Instagram că „prima experiență pe o bicicletă electrică va fi și ultima”, potrivit click.ro.
Sursa foto: Facebook